Какво са търсили най-много руснаците в "Яндекс" през 2017? - Russia Beyond България
Криптовалута, "Игра на тронове" и терористичния акт в метрото на Санкт Петербург. И трите са в класацията.
С наближаващия край на годината, отговорът на въпроса, който всички чакахме, най-после дойде: Вече може да разкрием най-популярните търсения от руснаци в "Яндекс" през последните 12 месеца.
Трите основни събития, които са привлекли най-много интерес са априлският терористичен акт в Санкт Петербург, шумът около онлайн играта "Син кит" и скандалът около филма "Матилда".
Руснаците също са сърфирали, за да научат повече за криптовалутата, спинърите и новият iPhone X. Това са нещата, които са на върха на класацията. Други популярни в списъка са Samsung Galaxy S8, iPhone 8, новата Nokia 3310, гласовият асистент "Алиса", рап битки и блокчейн.
Що се отнася до филмите, Русия показва голям интерес към чуждоезични филми като "То", "Аз, проклетникът 3" и "Пазителите на Галактиката 2". Руснаците също не са имунизирани срещу лудостта около "Игра на тронове". Телевизионният сериал води класацията за най-търсени чуждестранни предавания, следвано от украинското "Гречанка" и сериалът на BBC "Шерлок".
"Яндекс" пусна класация и с най-популярните мемове. Най търсеният е "Ешкере" – оказва се, че идва от английската фраза "Да го хванем" (Let's get it), но няколко руснаци са убедени, че не е така, заради рапъра Лицето, който я използва през цялото време. Други популярни мемове са "Ждун" и "Това е фиаско, брато".
интернет руснаци Общество
"Яндекс" представи нов алгоритъм за търсене на базата на невронните мрежи